Dum unusquisque in hac vita consistit, sumopere studere debet [ne in examinem justi judicis sine qualibet reparationis satisfactione veniens ab hac luce discedat]. Igitur ego Ramnaldus, [considerans districtum Domini judicium,] pro remedio anime meæ ac parentum meorum, [vel omnium fidelium cristianorum salute,] dono ex rebus meis alodum videlicet, qui mihi jure hereditario evenit, Deo et sancto Petro ac beato Paulo, in Cluniaco monasterio, ad stipendia fratrum ibi degentium, reservato tamen mihi, quandiu ego tantum advixero, usufructuario, consentiente scilicet Alexandra, uxore mea. Est namque situm in pago Matisconense, in fine Rofiacensi, et terminatur a mane [vinea Sancti Petri jam dicti monasterii, a sero vinea Manbodi, a latere terra Autberti cum suis heredibus, quarta parte via publica]. Ea quidem ratione hunc alodem, sicut adjacet cum vinea et terra et prato in una clausura, Deo et sanctis [ejus] Petro et Paulo, ut supradictum est, trado quatinus annis singulis pro usufructuario, quem mihi soli reservo, jam dictis fratribus in censum de vino, tempore vindemiarum, sextarios VIIII persolvam. Si quis vero, si ego ipse, aut ullus ex heredibus [meis, vel quælibet persona, hanc donationis auctoritatem infringere temptaverit, in primis iram Dei et beatorum Petri ac Pauli offensionem incurrat, et deinceps auri libras V judiciali potestate cui litem intulit reddere cogatur]; et hæc carta inconvulsa permanens, repetitio ejus nullum effectum obtineat, stipulatione subnixa. Manu propria firmavi, et ad corroborandum tradidi. S. Ramnaldi, qui hanc donationem fieri et firmare rogavit. S. Alexandræ conjuge ejus. S. Anscherii, filii eorum. [S. Vuidonis, nepotis ipsius. S. Livonis. S. Adelelmi. S. Aiulfi. S. Arnaldi. S. Eldefredi. S. Teodaldi. S. Dodonis. S. Anselardi. S. Beraldi. S. Cristiani.] Data mense januario, anno XII regnante Rodulfo rege. Aldebrannus subscribsit.